འབྲེལ་བའི་ཀླད་གནས་གཙོ་བོ་དེ་གཞོགས་ཕྱེད་གཡོན་གྱི་རྣ་འདབ་ཀླད་ཤུན་ནང་ཡོད་པ་དང་།ཀླད་གནས་འདིར་སྐྱོན་ཤོར་སྐབས་སྨྲ་བརྗོད་མི་ཐུབ་པ་དང་གོ་དོན་མི་རྟོགས་པ་གང་རུང་ཡོང་གི་ཡོད།ཐུན་མིན་གྱི་བྱེད་ལས་ཡོད་པའི་རྒྱུ་མཚན་གྱི་ཐོག་ནས་ཀླད་པ་ཧྲིལ་པོ་སྡེ་ཚན་བཞིར་བགོས་ཡོད་པ་དང་དེ་དག་ལ་ཀླད་འདབ་ཟེར་གྱི་ཡོད།ཀླད་པ་མདུན་གྱི་ཆ་ལ་མདུན་འདབ་ཟེར་བ་དང་གཙོ་བོ་འཆར་འགོད་དང་ཐག་གཅོད་ཀྱི་བྱ་བ་བྱེད་ཀྱི་ཡོད།རྣ་བ་གཡས་གཡོན་གྱི་རྒྱབ་ན་ཡོད་པའི་ཆ་དེར་རྣ་འདབ་ཟེར་བ་དང་།གཙོ་བོ་སྒྲ་ཐོས་པ་དང་དེའི་དོན་རྟོགས་པའི་བྱ་བ་བྱེད་ཀྱི་ཡོད།ཀླད་པའི་རྒྱབ་ཀྱི་ཆ་དེར་ལྟག་འདབ་ཟེར་བ་དང་།གཙོ་བོ་གཟུགས་མཐོང་བ་དང་དེའི་དོན་རྟོགས་པའི་བྱ་བ་བྱེད་ཀྱི་ཡོད།སྟེང་གི་ཆ་དེར་གཙུག་འདབ་ཟེར་བ་དང་གཙོ་བོ་འགུལ་སྐྱོད་དང་དབང་ཚོར་གྱི་བྱ་བ་དང་དོན་རྟོགས་པའི་བྱ་བ་བྱེད་ཀྱི་ཡོད།